b'\n_START_ARTICLE_\nR\xc3\xa4nkim\xc3\xa4en talomuseo\n_START_PARAGRAPH_\nR\xc3\xa4nkim\xc3\xa4en talomuseo on kotiseutumuseo Lapualla. Se syntyi v\xc3\xa4hitellen 1930\xe2\x80\x9350-luvuilla kotiseutuyhdistys Lapua-Seuran aktiivisuudesta. Museoalueella on toistakymment\xc3\xa4 rakennusta, jotka on tuotu eri puolilta Lapuaa (porttilato on Alah\xc3\xa4rm\xc3\xa4st\xc3\xa4) ._NEWLINE_R\xc3\xa4nkim\xc3\xa4en talomuseo kuvaa 1800-luvun lopun lapualaista talonpoikaistaloa. Siell\xc3\xa4 j\xc3\xa4rjestet\xc3\xa4\xc3\xa4n vuosittain useita historiaa el\xc3\xa4v\xc3\xb6itt\xc3\xa4vi\xc3\xa4 tapahtumia, kuten kaksiviikkoiset lasten perinneleikit, runoilta, puurojuhla jne._NEWLINE_Museo on avoinna kes\xc3\xa4isin ja tilauksesta. Sen toimintaa yll\xc3\xa4pit\xc3\xa4\xc3\xa4 vapaaehtoisvoimin ja avustusten tuella Lapua-Seura.'